Okresná prokuratúra Nové Mesto nad Váhom 
Hviezdoslavova 36, 915 01 Nové Mesto nad Váhom

Sp. zn. : Pv 801/11/3304	Nové Mesto nad Váhom, 5.6.2014
EEČ : 2-24-39-2014

U Z N E S E N I E

Trestná vec:	obvinený XXXXX  
Prečin:	Neoprávnené vyrobenie a používanie platobného prostriedku, elektronických peňazí alebo inej platobnej karty podľa § 219 odsek 1 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Nové Mesto nad Váhom
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 24.10.2012, spisová značka Pv 801/11/3304, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	Trestné stíhanie je vedené na tom skutkovom základe, že v presne nezistenej dobe začiatkom mesiaca september 2011 si v byte v Novom Meste nad Váhom, XXXXX, z peňaženky svojho syna XXXXX, nar. XXXXX v Trenčíne, trvalé bytom XXXXX, XXXXX, bez jeho vedomia a súhlasu zobral bankomatovú kartu Slovenskej sporiteľne, patriacu XXXXX, pričom PIN - kód od karty si našiel v zložke o zriadení účtu a použitím tejto karty uskutočnil z peňažného účtu pokšodeného XXXXX výbery peňazí, a to, dňa 03.09.2011 dva výbery z bankomatu VÚB na ulici Čsl. Armády v Novom Meste nad Váhom vo výške 30,- Eur, dňa 04.09.2011 výber z bankomatu VÚB na ulici Čsl. Armády v Novom Meste nad Váhom vo výške 30,- Eur a dňa 05.09.2011 výber z bankomatu VÚB na ulici Čsl. Armády v Novom Meste nad Váhom vo výške 150,- Eur, následne použitím tejto karty vykonal platby a to dňa 03.09.2011 v HM Tesco XXXXX vo výške 29,94 Eur, dňa 04.09.2011 na čerpacej stanici pohonných hmôt SHELL XXXXX vo výške 10,02 Eur, v predajni LIDL XXXXX vo výške 17,80 Eur a HM Tesco XXXXX vo výške 13,91 Eur a dňa 05.09.2011 bola vykonaná platba vo výške 9,- Eur v predajni Orange na Weisseho ulici v Novom Meste nad Váhom, čím XXXXX neoprávnením použitím bankomatovej karty vznikla škoda vo výške 320,67 Eur,

Uznesením prokurátora Okresnej prokuratúry XXXXX zo dňa 24.10.2012, spisová značka Pv 801/11/3304, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
	Uznesením prokurátorky Okresnej prokuratúry XXXXX Pv 801/11/3304 zo dňa 24.10.2012, právoplatným dňa 11.01.2013 bolo podľa § 216 ods. 1 Trestného poriadku podmienečne zastavené trestné stíhanie pre prečin neoprávnené vyrobenie a používanie elektronického platobného prostriedku a inej platobnej karty podľa § 219 odsek 1 Trestného zákona, na skutkovom základe tak, ako je uvedený vo výrokovej časti tohto uznesenia. 

	V predmetnej trestnej veci som vykonala šetrenie za účelom rozhodnutia v zmysle § 217 ods. 1 Trestného poriadku, pričom som zistila, že obvinený v skúšobnej dobe viedol riadny život, nebol súdne trestaný ani prejednávaný za priestupky. 

	V rámci uvedeného postupu boli zabezpečené správy Okresného úradu XXXXX odboru všeobecnej vnútornej správy, Okresného riaditeľstva PZ XXXXX, odpis registra trestov obvineného, z ktorých obsahu vyplýva, že obvinený sa v priebehu skúšobnej doby nedopustil žiadneho priestupku ani trestného činu.

	Vzhľadom na horeuvedené skutočnosti konštatujem, že obvinený v priebehu skúšobnej doby viedol riadny život a bola tak splnená zákonná podmienka uvedená v § 217 ods. 1 Trestného poriadku, ktorá je predpokladom osvedčenia sa obvineného.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Alexandra Galková
prokurátorka